b"\n_START_ARTICLE_\nClasse econ\xc3\xb2mica\n_START_PARAGRAPH_\nLa classe econ\xc3\xb2mica \xc3\xa9s la classe m\xc3\xa9s baixa del transport aeri de passatgers en termes de confort.  Permet viatjar al preu m\xc3\xa9s baix del vol a canvi d'un confort i d'un servei molt redu\xc3\xafts en comparaci\xc3\xb3 amb la primera classe i la classe de negocis. _NEWLINE_Les aerol\xc3\xadnies de baix cost no solen tenir classes diferents, sin\xc3\xb3 que generalment proposen un confort equivalent per\xc3\xb2 un servei inferior (o de pagament) en comparaci\xc3\xb3 amb la classe econ\xc3\xb2mica de les aerol\xc3\xadnies tradicionals.\n_START_SECTION_\nHist\xc3\xb2ria\n_START_PARAGRAPH_\nLa classe econ\xc3\xb2mica fou creada per la IATA a Canes i Miami. L'aerol\xc3\xadnia nacional francesa la pos\xc3\xa0 en servei l'1 d'abril del 1958 amb un servei un 20% m\xc3\xa9s barat que la classe turista. Aquesta classe econ\xc3\xb2mica substitu\xc3\xad la classe excursi\xc3\xb3 i condu\xc3\xad a la supressi\xc3\xb3 de les vendes a bord. L'1 d'abril del 1958, Air Canada inaugur\xc3\xa0 una classe econ\xc3\xb2mica un 20% m\xc3\xa9s barata que la classe turista a destinaci\xc3\xb3 d'Irlanda._NEWLINE_La introducci\xc3\xb3 de la classe econ\xc3\xb2mica permet\xc3\xa9 augmentar el nombre de viatgers en un 30%."